**CRNA GORA**

**MINISTARSTVO ZA LJUDSKA I MANJINSKA PRAVA**

Br. 01-023-33/18-2

Podgorica, 15. januar 2018. godine

Na osnovu člana 9 Uredbe o načinu i postupku ostvarivanja saradnje organa državne uprave i nevladinih organizacija („Službeni list CG”, broj 07/12), Ministarstvo za ljudska i manjinska prava **upućuje**

**JAVNI POZIV**

**nevladinim organizacijama za predlaganje tri (3) kandidata/kandidatkinje za člana/članicu Radne grupe za izradu Strategije za unapređenje kvaliteta života LGBTI osoba u Crnoj Gori 2019-2023**

Ministarstvo za ljudska i manjinska prava poziva nevladine organizacije koje se bave pitanjima iz oblasti ljudskih prava LGBTI osoba da učestvuju u procesu izbora tri (3) kandidata/kinje za člana/icu Radne grupe za izradu Strategije za unapređenje kvaliteta života LGBTI osoba u Crnoj Gori 2019-2023.

Za člana/icu Radne grupe nevladina organizacija može da predloži samo jednog kandidata/kinju.

Zadatak Radne grupe za izradu Strategije za unapređenje kvaliteta života LGBTI osoba u Crnoj Gori 2019-2023 (u daljem tekstu: Radna grupa) je da pripremi Nacrt Strategije za unapređenje kvaliteta života LGBTI osoba u Crnoj Gori 2019-2023.

Nevladine organizacije u Radnoj grupi imaju tri (3) predstavnika/ce.

**Nevladina organizacija može predložiti kandidata/kinju za člana/icu Radne grupe ako ispunjava sljedeće kriterijume:**

* je upisana u registar nevladinih organizacija prije objavljivanja ovog Javnog poziva;
* u aktu o osnivanju i statutu ima utvrđene djelatnosti i ciljeve u oblastima koje su u vezi sa zadatkom Radne grupe;
* je u prethodnoj godini realizovala najmanje jedan projekat ili aktivnost u vezi sa zadatkom Radne grupe;
* je predala poreskom organu prijavu za prethodnu fiskalnu godinu (bilans stanja i bilans uspjeha);
* više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici/službenice, odnosno namještenici/namještenice.

**Nevladina organizacija dužna je da, uz predlog kandidata/kinje za Radnu grupu, dostavi:**

* kopiju rješenja o upisu u registar nevladinih organizacija;
* kopije akta o osnivanju i statuta;
* pregled realizovanih projekata i aktivnosti u prethodnoj godini u vezi sa zadatkom Radne grupe;
* kopiju potvrde o podnesenoj poreskoj prijavi za prethodnu godinu;
* izjavu lica ovlašćenog za zastupanje i predstavljanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici/službenice, odnosno namještenici/namještenice.

**Kao kandidat/kandidatkinja za člana/članicu Radne grupe može biti predloženo lice koje:**

* je crnogorski državljanin/državljanka sa prebivalištem u Crnoj Gori;
* posjeduje iskustvo u vezi sa zadatkom Radne grupe;
* nije član/članica organa političkih partija (glavnih odbora, izvršnih odbora, predsjedništava i sl.), javni funkcioner/funkcionerka, državni službenik/ službenica, odnosno namještenik/namještenica;

**Nevladine organizacije su dužne da za predloženog kandidata/kandidatkinju predaju i:**

* fotokopiju lične karte ili drugog dokumenta na osnovu kojeg se utvrđuje identitet kandidata/kandidatkinje za člana Radne grupe;
* biografiju kandidata/kandidatkinje, sa podacima o iskustvu u vezi sa zadatkom Radne grupe;
* izjavu kandidata/kandidatkinje da nije član/članica organa političke partije, javni funkcioner/funkcionerka, rukovodeće lice ili državni službenik/službenica, odnosno namještenik/namještenica;
* izjavu kandidata/kandidatkinje da prihvata kandidaturu za člana Radne grupe.

**Rok za dostavljanje predloga je osam dana od dana objavljivanja Javnog poziva na internet stranici Ministarstva za ljudska i manjinska prava i portalu e-uprave.**

Predlaganje kandidata vrši se na propisanom obrascu, koji se može preuzeti sa veb stranice www.minmanj.gov.me, na kojoj će biti postavljen i ovaj poziv.

Propisani obrazac za predlaganje kandidata/kandidatkinje sa potrebnim prilozima, dostavlja se u prostorijama Ministarstva, radnim danima od 7 do 15 časova, na adresi:

 VLADA CRNE GORE

Ministarstvo za ljudska i manjinska prava

 Rimski trg 46, 81 000 Podgorica

sa napomenom: **“Predlaganje kandidata/kandidatkinje** **za člana/članicu** **Radne grupe za izradu Strategije za unapređenje kvaliteta života LGBTI osoba u Crnoj Gori 2019-2023”.**

Ministarstvo će, u roku od tri dana od isteka roka za dostavljanje predloga, na internet stranici www.minmanj.gov.me objaviti listu kandidata/kanditkinja koji/e su predloženi/e za člana/članicu Radne grupe, sa nazivima nevladinih organizacija koje su ga/je predložile.

Ministar za ljudska i manjinska prava će, u roku od pet dana od objave liste kandidata/kandidatkinja koji/e su predloženi/ne za člana/članicu Radne grupe, izabrati kandidata/kandidatkinju za koga/ju je dostavljeno najviše predloga nevladinih organizacija.

**Predlog kandidata/kandidatkinje za člana/članicu Radne grupe biće razmatran samo ako je dostavljen na propisanom obrascu i uz svu potrebnu dokumentaciju.**

Eventualna pitanja oko postupka predlaganja kandidata/kandidatkinja za člana/icu Komisije, mogu se dostaviti elektronskim putem, na adresu: ranko.andrijasevic@mmp.gov.me

**MINISTAR**

**Mehmed Zenka,s.r.**